b'\n_START_ARTICLE_\nZamera 2\n_START_SECTION_\nVsebina\n_START_PARAGRAPH_\nV japonski dru\xc5\xbebi velja, da ko nekdo umre v velikem besu ali mukah, se rodi prekletstvo. Tisti, ki se bodo sre\xc4\x8dali s to nadnaravno silo, bodo pogubljeni. \xc5\xbdrtve tega prekletstva so \xc4\x8dlani dru\xc5\xbeine Saeki, ki kot duhovi ubijejo vsakega, ki vstopi v njihovo hi\xc5\xa1o v predmestju Tokya. Mo\xc5\xbe Takeo je ubil \xc5\xbeeno Kayako, potem ko je ugotovil da ljubi drugega, svojega sina Toshia in njegovega ma\xc4\x8dka Mara. Kmalu zatem je Kayakin duh obesil in ubil Takea. V prvem filmu je socialna delavka Karen Davis posku\xc5\xa1ala za\xc5\xbegati to hi\xc5\xa1o, vendar ji ni uspelo. Preme\xc5\xa1\xc4\x8dena je bila v bolni\xc5\xa1nico in ugotovila, da je \xc5\xa1e vedno tar\xc4\x8da Kayako. Film prikazuje dogodke v me\xc5\xa1anem zaporedju, ki se dogajajo leta 2004 in 2006._NEWLINE_Karenina mlaj\xc5\xa1a sestra Aubrey se napoti v Tokio, ko ji njena bolna mama razlo\xc5\xbei Karenino situacijo. Na Japonskem Aubrey pri prevajanju pomaga novinar Eason. Aubrey na hitro govori s Karen, vendar ta za\xc5\xbeene paniko, zato jo zve\xc5\xbeejo. Karen se re\xc5\xa1i in te\xc4\x8de \xc4\x8dez bolni\xc5\xa1nico s Kayako za petami, toda ko pride na streho jo Kayako vr\xc5\xbee dol in tako pade to\xc4\x8dno pred Aubrey in Easona. Eason pojasni prekletstvo Aubrey in ji pove, da je on re\xc5\xa1il Karen iz po\xc5\xbeara, medtem ko je on raziskoval umore Saekiovih. Eason se odpravi po Kayakin dnevnik v hi\xc5\xa1o, vendar Toshio za nogo zagrabi Aubrey, ki postane tako prekleta._NEWLINE_Eason prebere dnevnik, kjer izve da je Kayakina mati, ga. Kawamata, bila izganjalka hudi\xc4\x8da, ki je zle duhove iz ljudi spravljala v njeno h\xc4\x8derko. Aubrey in Eason se odlo\xc4\x8dita obiskati go. Kawamata naslednji dan, vendar pono\xc4\x8di Easona v njegovi sobi kjer razvija fotzografije, ubije Kayako. Aubrey tako sama obi\xc5\xa1\xc4\x8de go. Kawamata, ki ji pove da prekletstva ne more preklicati, kmalu zatem pa jo ubije njena h\xc4\x8di. Aubrey se vrne v hi\xc5\xa1o, kjer ji Takeo zlomi vrat in ubije._NEWLINE_Dve leti kasneje, \xc5\xa1olarke Allison Flemming, Vanessa, in Miyuki vdrejo v hi\xc5\xa1o. Allison dekleti zapreta v omaro, kjer sre\xc4\x8da Aubreyin duh in pobegne. Po tem Miyuki in Vanessa za\xc4\x8dneta opa\xc5\xbeati posledice prekletstva. Allison pa o tem obvesti ravnateljico \xc5\xa1ole, ki ji pove da je tudi sama \xc5\xa1la v to hi\xc5\xa1o. Allison izve, da pravzaprav govori z ravnatelji\xc4\x8dinim duhom. Ker ji duhovi njenih prijateljic vztrajno sledijo, se vrne v Chicago, kjer ostane pri svojih star\xc5\xa1ih._NEWLINE_Nekaj mesecev kasneje se dru\xc5\xbeina Kimble preseli v novo stanovanje v Chicagu. Mlad fant Jake za\xc4\x8dne opa\xc5\xbeati neznanca s kapuco, ki je okna svoje sobe polepil s \xc4\x8dasopisnimi papirji. Jakeov o\xc4\x8de Bill in ma\xc4\x8deha Trish prva podle\xc5\xbeeta prekletstvu. Bill jo obto\xc5\xbei, da ima razmerje z drugim mo\xc5\xa1kim, vendar ga ona ubije z vro\xc4\x8do ponvjo. Jake in njegova sestra Lacey se vrneta iz \xc5\xa1ole, in Jake izve da je njegova dru\xc5\xbeina mrtva. Ste\xc4\x8de k osebi s kapuco za katero se izve, da je Allison. Ta mu pove, da ji je prekletstvo sledilo in Kayako se pojavi v njeni kapuci ter jo zagrabi in kon\xc4\x8dno dobi, nato pa sku\xc5\xa1a napasti \xc5\xa1e Jakea.'